Koningué

Koningué on maalaiskunta Sikasson alueen Koutialan piirissä Malissa. Sen keskuskylä Sougoumba sijaitsee 50 kilometriä Koutialasta kaakkoon. Kunnassa on 16 100 ja keskuskylässä 7 400 asukasta (vuonna 2009).

Koninguén kunta rajoituu pohjoisessa Koutialan piirin Nafangan, lännessä Koloniguén, koillisessa Yorosson piirin Karanganan ja kaakossa Ourikélan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on metsäsavannia.

Kuntaan kuuluu viisi kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.

Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, siat ja siipikarja.

Lähteet

Koutialan piiri
Malin kunnat